M記最近又出新包，但原來係出過ge黑包同白包，冇乜驚喜，不過都照去試食下la!我見白包賣相好過黑包，所以就叫左個白包餐，價錢三十蚊左右，正常價位la xd呢個包我以前都食過，今次食返，感覺同上一次差唔多。我幾鐘意個薯蓉，覺得薯蓉同成個包都幾夾，同埋令個包ge口感比較新穎。另外，我覺得個包有煙肉令成個包好食左，但係我塊煙肉就偏硬，可能係Ｄ職員炸得太耐la至於塊雞同埋D菜，基本上同麥香雞包差不多,塊雞始終都係太過乾，冇乜肉汁。